Light κρέπες με μπανάνα και σοκολάτα
Φτιάχνουμε light κρέπες με ημιαποβουτυρωμένο γάλα και μόλις 1 αυγό! Τις σερβίρουμε με την αγαπημένη γέμιση όλων: σοκολάτα και μπανάνες!
1/4 κούπας αλεύρι για όλες τις χρήσεις, 1/2 κούπα φρέσκο γάλα ημιαποβουτυρωμένο, 1 αυγό, 2 κουτ. σούπας άλειμμα σοκολάτας (τύπου μερέντα - μπορούμε να χρησιμοποιήσουμε άλειμμα σοκολάτας με στέβια), ζεσταμένο, 2 μέτριες μπανάνες, σε φέτες, 4 κουτ. σούπας μύρτιλλα ή άλλα φρούτα του δάσους (σε ορισμένα μεγάλα σούπερ μάρκετ), προαιρετικά, ελάχιστο λάδι
Για να φτιάξουμε τις κρέπες με μπανάνα και σοκολάτα, ξεκινάμε χτυπώντας το αλεύρι, το αυγό και το γάλα μέχρι να προκύψει ένας ομοιογενής χυλός.Ψεκάζουμε με λάδι ένα μικρό αντικολλητικό τηγάνι (ή το αλείφουμε με πινέλο) και το ζεσταίνουμε σε μέτρια φωτιά.Ρίχνουμε 2 κουτ. σούπας από τον χυλό και κινούμε γρήγορα το τηγάνι κυκλικά, ώστε να απλωθεί το μείγμα. «Ψήνουμε» για περίπου 2 λεπτά ή μέχρι να εμφανιστούν φυσαλίδες στην επιφάνεια της κρέπας. Αναποδογυρίζουμε την κρέπα με μια σπάτουλα και ψήνουμε για άλλο 1 λεπτό ή μέχρι να χρυσίσει. Τη μεταφέρουμε σε ένα πιάτο. Επαναλαμβάνουμε ώστε να φτιάξουμε συνολικά 4 κρέπες.Στρώνουμε μια λεπτή στρώση αλείμματος σοκολάτας πάνω στη μισή κρέπα, απλώνουμε από πάνω φέτες μπανάνας και διπλώνουμε την κρέπα. Επαναλαμβάνουμε και με τις υπόλοιπες. Σερβίρουμε με τα φρουτάκια.
Αλεύρι (ζύμες),Μπανάνα,Σοκολάτα,Light